16. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30372/3915 της 10/27 Μαρτ. 1981 (ΦΕΚ Β΄ 178) Περί αυξήσεως κατά 25% των υπό του ΤΠΑΕΝ χορηγουμένων εφ’ άπαξ παροχών. Έχοντας υπόψη: 1.Τις διατάξεις της παρ. 2 του άρθρ. 5 του Ν.Δ. 3736/1957. 2.Τη Δ. 2652/66/20.5.1980 κοινή απόφαση του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 497/28.5.80 τ. Β΄). 3.Την υπό του Δ.Σ. του ΤΠΑΕΝ ληφθείσα απόφαση κατά τη συνεδρίαση αυτού της 7.10.80. 4.Την εν προκειμένω σύμφωνη γνώμη της διευθύνσεως Τιμών και Εισοδημάτων του Υπουργείου Συντονισμού, η οποία διατυπώθηκε με το Π.Ρ. 9595/3683/27.12.1980 έγγραφό της, αποφασίζουμε: 1.Εγκρίνουμε την υπό του Διοικητικού Συμβουλίου του Ταμείου Προνοίας Αξιωματικών Εμπορικού Ναυτικού (ΤΠΑΕΝ), ληφθείσα απόφαση περί αυξήσεως κατά 25% των ήδη υπ’ αυτού χορηγουμένων εφάπαξ παροχών. 2.Της εν λόγω αυξήσεως δικαιούνται οι σύμφωνα με τις διατάξεις του άρθρ. 3 του Ν.Δ. 3736/57 συνταξιοδοτούμενοι από το Ναυτικό Απομαχικό Ταμείο (ΝΑΤ) μέτοχοι του ΤΠΑΕΝ, εφόσον η περί απονομής της παροχής (περιοδικώς ή εφάπαξ) απόφαση του ΝΑΤ φέρει ημερομηνία μεταγενέστερη της 31.12.80. 3.Προς τούτο καθορίζουμε την κατά την παρ. 1 του άρθρ. 5 του Ν.Δ. 3736/57 προσαύξηση του γινομένου του πολλαπλασιασμού των μηνών υπηρεσίας, επί τη μέση τακτική μηνιαία εισφορά ως ακολούθως: Πρώτα διαιρείται ο αριθμός 3486,672 με τον αριθμό που εκφράζει τη μέση τακτική μηνιαία εισφορά του ασφαλισμένου δυνάμει της παρ. 1 του Ν.Δ. 3736/57, της διαιρέσεως συνεχιζομένης μέχρι να προσδιορισθούν τα 6 πρώτα ψηφία. Από το πηλίκο που προκύπτει αφαιρείται μία ακέραια μονάδα. Τέλος ο αριθμός που προκύπτει από την αφαίρεση, αφού εκφρασθεί σε ποσοστό επί τοις εκατό, αποτελεί την προσαύξηση, που θα ληφθεί υπόψη κατά περίπτωση ύψους μέσης τακτικής μηνιαίας εισφοράς. Σελ. 722,06(α) Τεύχος 774 – Σελ. 138 603 Ταμείο Προνοίας Αξιωματικών 19.Ι.β.16-17 17. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 30372/3915-Α/1980 της 10 Απρ./19 Μαΐου 1981 (ΦΕΚ Β΄  284) Περί αυξήσεως εισφορών ασφαλισμένων υπέρ ΤΠΑΕΝ. ΄Εχοντας υπόψη: 1.Τη Δ. 2652/66/20.5.1980 κοινή απόφαση του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 497/28.5.1980 τ.Β΄). 2.Το δια της υπ’ αριθ. 4671/30.10.80 αναφοράς του ΤΠΑΕΝ υποβληθέν απόσπασμα πρακτικών της από 7.10.80 συνεδριάσεως του Διοικητικού Συμβουλίου αυτού, κατά την οποία αποφασίσθηκε η αύξηση της τακτικής μηνιαίας εισφοράς των ασφαλισμένων στον ΤΠΑΕΝ κατά 30%. 3.Την δια του υπ’ αριθ. Π.Ρ. 9595/3683/27.12.80 εγγράφου του Υπουργείου Συντονισμού Δ/νση Τιμών και Εισοδημάτων παρασχεθείσα σύμφωνη γνώμη. 4.Την 19791/14.10.80 απόφαση του Πρωθυπουργού «περί αναθέσεως αρμοδιοτήτων εις τον Υπουργόν Αναπληρωτήν Συντονισμού Ιωάννην Παλαιοκρασσάν». Βλέποντας τις διατάξεις της παρ. 2 του άρθρ. 2 του Ν.Δ. 423/1970 «περί τροποποιήσεως του Ν.Δ. 3736/1957 περί ΤΠΑΕΝ», αποφασίζουμε: Εγκρίνουμε την κατά την συνεδρίαση του Ταμείου Προνοίας Αξιωματικών Εμπορικού Ναυτικού (ΤΠΑΕΝ) της 7.10.1980 ληφθείσα απόφαση αυτού περί αυξήσεως από 1 Ιαν. 1981 της τακτικής μηνιαίας εισφοράς των ασφαλισμένων στο ΤΠΑΕΝ κατά 30% ήτοι από 1890 δραχ. σε 2457 δραχ. Η ισχύς της παρούσης αποφάσεως αρχίζει από 1 Ιαν. 1981. 18. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 30037/1/82 της 25 Μαΐου/24 Ιουν.  1982 (ΦΕΚ Β΄ 411) Αύξηση κατά 30% των εισφορών υπέρ του ΤΠΑΕΝ. (Αυξάνεται η τακτική μηνιαία εισφορά των ασφαλισμένων του ΤΠΑΕΝ κατά 30%, ήτοι από 2.457 σε 3.194 δραχμές). 